《杂感 其三》
明代·鲁铎

端居有所思，所思在长安。冉冉岁云暮，梦想接容颜。

缄书不我遗，怅此别恨端。徙倚向幽独，喟然伤心肝。

作者简介：（1461—1527）明湖广景陵人，字振之。弘治十五年进士。授编修。闭门自守，不妄交人。正德时，累擢南京国子监祭酒，寻改北。教士务实学而不专章句。以病归。嘉靖初，交荐不起。卒谥文恪。有《莲北集》、《东厢集》。